******

MINISTERUL EDUCAŢIEI ȘI CERCETĂRII AL REPUBLICII MOLDOVA

**ACADEMIA DE STUDII ECONOMICE DIN MOLDOVA**

**CONTRACT**

*DE STUDII UNIVERSITARE, CICLUL III, DOCTORAT*

**\_\_\_\_\_\_\_\_\_\_ din \_\_\_\_\_\_\_\_\_\_\_\_20\_\_\_**

**1. Academia de Studii Economice din Moldova**, cu sediul în mun. Chișinău*,* str.Mitropolit Gavriil Bănulesc-Bodoni nr. 61. MD-2005, reprezentată legal de dr.hab., prof. univ., membru corespondent AȘM Alexandru STRATAN, rector, în calitate de PRESTATOR, denumită, în continuare, ASEM și Școala doctorală ASEM, reprezentată prin director, dr., conf. univ., dna Svetlana MIHAILA

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ domiciliat(ă) în localitatea/mun. \_\_\_\_\_\_\_\_\_\_\_\_\_\_\_\_\_\_\_\_\_\_, raionul/str. \_\_\_\_\_\_\_\_\_\_\_\_\_\_\_\_\_, comuna/satul\_\_\_\_\_\_\_\_\_\_\_\_\_\_\_\_\_\_\_\_\_,

legitimat(ă) prin Buletin de Identitate, seria\_\_\_\_nr. \_\_\_\_\_\_\_\_\_\_\_\_\_\_\_\_\_\_\_\_, data emiterii \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

numărul de identificare\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, în calitate de BENEFICIAR, denumit, în continuare, student(ă)-doctorand(ă), înmatriculat la studii universitare de doctorat, organizate în cadrul Școlii Doctorale a ASEM, programul de doctorat \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, forma de studii\_\_\_\_\_\_\_\_\_\_\_\_\_\_\_\_\_\_.

3. Conducător științific \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

au încheiat prezentul Contract de studii universitare de doctorat, convenind asupra următoarelor:

Art. 1. Obiectul **contractului**

* 1. Obiectul contractului îl constituie derularea activităților din cadrul programului de studii superioare de doctorat, reglementând raporturile dintre ASEM, studentul-doctorand, beneficiar al serviciilor de învățământ, și conducătorul de doctorat, cu precizarea drepturilor și obligațiilor părților semnatare în concordanță cu legislația în vigoare.
	2. Tema tezei de doctorat \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ va fi redactată și susținută în limba \_română.

1.3. Termenul de finalizare a tezei de doctorat \_\_\_\_\_\_\_\_\_\_\_\_\_\_\_\_

1.4. Durata studiilor, disciplinele și numărul de credite transferabile sunt stipulate în planul de studii doctorale.

1.5. ASEM acordă, după finalizarea cu succes a studiilor de doctorat, Certificat de absolvire a studiilor de doctorat.

1.6. După susținerea tezei de doctorat, beneficiarului i se conferă titlul de doctor (în domeniul respectiv) cu eliberarea diplomei de doctor.

1.7. Prevederile prezentului contract de studii sunt conforme legislației în vigoare: Codului educației nr. 152 din 17 iulie 2015, Regulamentului privind organizarea studiilor superioare de doctorat, ciclul II, aprobat prin Hotărârea Guvernului nr. 1007 din 10.12.2014 cu modificările si completările ulterioare, Carta ASEM, regulamentele ASEM/Școlii doctorale ASEM, hotărârile Senatului ASEM și Consiliului pentru dezvoltare strategică instituțională (CDSI) și alte decizii ale organelor de conducere ASEM.

1.8. Nerespectarea îndatoririlor ce decurg din prezentul contract atrage după sine aplicarea sancţiunilor prevăzute în regulamentele ASEM, la propunerea Școlii doctorale, în condiţiile legii.

**Art. 2. Durata contractului**

Prezentul contract se încheie pe durata normală de învățământ a ciclului III – studii universitare de doctorat, începând cu \_\_\_\_\_\_\_\_\_\_\_ și până la \_\_\_\_\_\_\_\_\_\_\_\_\_\_.

**Art. 3. Drepturile şi obligaţiile părţilor**

**3.1. Drepturile şi obligaţiile ASEM/Școlii doctorale:**

1. Elaborează planurile de învăţământ în conformitate cu obiectivele programelor de studii, astfel încât să asigure o pregătire profesională în conformitate cu standardele educaționale în vigoare;
2. Asigură înmatricularea candidaților care au reușit la concurs în limita granturilor obținute și a locurilor disponibile;
3. Aprobă fiecărui student-doctorand un conducător/ conducători de doctorat (în cazul cotutelei);
4. Asigură condiții adecvate desfășurării programului de studii doctorale;
5. Stabileşte condiţiile de înmatriculare, întrerupere a studiilor, exmatriculare sau restabilire la studii a studentului-doctorand;
6. Asigură acces la baza materială, logistică și didactico-informațională a ASEM;
7. Urmăreşte modul în care studentul-doctorand îşi respectă toate îndatoririle asumate prin prezentul contract;
8. Asigură condiţiile de exercitare a drepturilor studentului-doctorand, în concordanţă cu legislaţia în vigoare;
9. Asigură transparența privind ofertele destinate studenților-doctoranzi;
10. Organizează și monitorizează procesul de atestare a studenților-doctoranzi;
11. Eliberează studentului-doctorand actele confirmative solicitate;
12. Stabileşte modul de încasare şi termenele de achitare a taxelor de studii.

**3.2. Drepturile şi obligaţiile studentului-doctorand:**

1. Să beneficieze de sprijinul, îndrumarea şi coordonarea conducătorului de doctorat, precum şi a comisiei de îndrumare;
2. Să folosească sălile de cursuri şi seminarii, laboratoarele, sălile de lectură şi alte mijloace puse la dispoziţie de către ASEM pentru pregătirea profesională solicitată, conform planului de învăţământ;
3. Să folosească baza materială şi logistică specifică;
4. Să folosească facilitățile de cercetare ştiinţifică ale ASEM;
5. Să participe la activitatea ştiinţifică și să publice minimumul necesar de articole științifice, în reviste de specialitate necesare aprobării rezultatelor științifice obținute;
6. Să beneficieze de o perioadă de grație de 2 ani pentru finalizarea și susținerea tezei de doctorat, în baza unui Contract de finalizare a tezei de doctorat în perioada de grație. Depășirea acestui termen conduce, în mod automat, la exmatriculare. Al treilea an de grație poate fi acordat doar în cazul demarării susținerii tezei de doctor în cadrul comisiei de îndrumare;
7. Să respecte Regulamentul privind organizarea și funcționarea Școlii doctorale ASEM și alte reglementări*;*
8. Să respecte graficul de elaborare a referatelor ştiinţifice şi a tezei de doctorat, prevăzut pentru perioada de 3 ani (4 ani la studii cu frecvenţă redusă), după cum urmează:
* frecventarea cursurilor şi susţinerea examenelor în cadrul Programului de studii universitare avansate (anul I);
* elaborarea şi susţinerea proiectului de cercetare științifică și a primului referat științific – anul I;
* elaborarea și susținerea referatelor științifice 2 și 3 la studii cu frecvență – anul II;
* elaborarea și susținerea referatului științific 2 la studii cu frecvență redusă – anul II ;
* elaborarea și susținerea referatului științific 3 la studii cu frecvență redusă – anul III;
* redactarea și susținerea tezei de doctor la studii cu frecvență – anul III;
* redactarea și susținerea tezei de doctor la studii cu frecvență redusă – anul IV.
1. Să respecte dreptul de proprietate intelectuală a terților;
2. Să redacteze și să susțină teza în limba \_\_română\_\_;
3. Să informeze Școala doctorală, pe parcursul a trei ani după absolvirea studiilor de doctorat, referitor la inserția sa pe piața muncii;
4. Alte drepturi stipulate în Codul universitar al drepturilor şi obligaţiilor studentului ASEM, care pot fi consultate pe pagina Web: [www.ase.md](http://www.ase.md).

**3.3. Drepturile şi obligaţiile conducătorului de doctorat:**

1. Să selecteze candidații la doctorat pentru pozițiile vacante deținute;
2. Să cunoască domeniul în care ghidează studentul-doctorand;
3. Să coordoneze activitatea studentului-doctorand pe întreaga perioadă de desfășurare a studiilor doctorale, urmând finalizarea în termen a programului de pregătire a studentului-doctorand;
4. Să solicite exmatricularea studentului-doctorand în cazul nerespectării angajamentelor contractuale asumate;
5. Să sprijine mobilitatea studenților-doctoranzi și participarea lor la diferite manifestări științifice;
6. Să organizeze ședințe ale comisiei de îndrumare și atestarea activității științifice anuale a studentului-doctorand ghidat.;
7. Să coordoneze elaborarea, de către studentul-doctorand, a minimum 5 publicații, care abordează subiecte circumscrise temei tezei de doctorat, dintre care minimum 3 articole să fie publicate în reviste de specialitate;
8. Să prezinte școlii doctorale toate informațiile solicitate;

**3.4. Drepturi și obligații generate de etica științifică și proprietatea intelectuală:**

1. Școala doctorală ASEM și conducătorul de doctorat au obligația de a informa studentul-doctorand cu privire la respectarea eticii de cercetare și integrității științifice pe parcursul realizării cercetării și redactării tezei de doctorat.
2. **Studentul-doctorand își asumă răspunderea deplină pentru abaterile de la normele eticii de cercetare:** admiterii plagiatului și a compilației, „fabricării datelor”, folosirii de mijloace nelegitime pentru colectarea de date în activitatea de cercetare, excluderii unor date primare care ar influența rezultatele scontate a fi obținute, reproducerii documentelor protejate prin dreptul de autor fără obținerea prealabilă a autorizației titularilor acestor drepturi.
3. Publicarea rezultatelor cercetării trebuie să fie conforme legislației în vigoare cu privire la drepturile de autor. Doctoranzii se angajează a nu publica nimic fără acordul conducătorului de doctorat, iar conducătorul de doctorat se angajează a menționa numele doctorandului ca coautor în toate publicațiile rezultate din cercetările efectuate de acesta.
4. În cazul obținerii, pe parcursul studiilor doctorale, a unor rezultate științifice valorizabile, care pot deveni obiect al drepturilor de proprietate intelectuală, studentul-doctorand este obligat să informeze conducătorul de doctorat și Serviciul „Știința” al ASEM. Dacă studentul-doctorand este persoană angajată la ASEM, drepturile de proprietate intelectuală aparțin angajatorului, în cazul dat ASEM. Dacă studentul-doctorand este persoană din exteriorul ASEM, rezultatele cercetării devin co-proprietate a studentului-doctorand și ASEM, părțile întocmind condițiile de valorizare a rezultatelor în contextul unei cesiuni de drepturi.

Studentul-doctorand și ASEM semnează un contract adițional de difuzare electronică a rezumatului și tezei de doctorat. Varianta electronică este plasată în repozitoriul ASEM ([www.irek.ase.md](http://www.irek.ase.md)): rezumatul tezei în acces liber, iar teza de doctorat în acces restrâns

**Art. 4. Obligații financiare**

4.1. Finanțarea studiilor se va face de la bugetul de stat, pentru studenții-doctoranzi înmatriculați în baza granturilor de studii doctorale, și cu achitarea taxei de studii, pentru studenții-doctoranzi înmatriculați la locurile cu taxă.

4.2. Grantul doctoral include costurile pentru programul de studii avansate și programul de cercetare, iar pentru studenții-doctoranzi înmatriculați la forma de studii cu frecvență include și bursa individuală până la finalizarea grantului de doctorat. Cuantumul bursei lunare constituie \_\_\_\_\_0\_\_\_\_ lei. Modificarea cuantumului lunar al bursei de studii doctorale se va aduce la cunoștință studentului-doctorand prin notificare.

4.3. Studenții-doctoranzi înmatriculați la locurile cu taxă, achită taxa de studii, aprobată de Consiliul pentru dezvoltare instituțională al ASEM pentru un an de învățământ, în mărime de \_\_\_\_\_\_\_\_\_\_cifre și litere\_\_\_\_\_\_\_\_\_\_\_\_\_\_\_lei.

4.4. Taxa de studii se achită anual (integral), până la 15 noiembrie a fiecărui an de studii, sau, la cerere, în maxim 2 rate, cu o ultimă scadență la 31 mai.

4.5. Taxa de studii este stabilită pentru un an universitar, reieșind din costurile programului de doctorat în perioada normală de învățământ a ciclului III – studii universitare de doctorat (3 ani pentru un an universitar cu frecvență și, respectiv, 4 ani pentru frecvență redusă).

4.6. Studentul-doctorand care nu reușește să finalizeze teza în termenii stabiliți în prezentul contract, poate beneficia de o perioadă de grație, în baza unui Contract de finalizare și susținere a tezei de doctorat în anii de grație, cu achitare suplimentară. În perioada de grație, studentul-doctorand nu poate beneficia de bursă sau de altă finanțare, cheltuielile activităților doctorale fiind suportate pe cont propriu, cu excepția concediului pentru îngrijirea copilului.

4.7. Neachitarea taxei de studii, în termenele stabilite, poate duce la penalizare în mărime de 0,1% din suma neachitată, pentru fiecare zi de întârziere, suspendarea dreptului de susţinere a testelor şi examenelor sau exmatriculare, fără preaviz.

4.8. Neachitarea la timp, din motive de insolvabilitate a agentului economic nu-l scutește pe studentul-doctorand de plata pentru studii (în cazul achitării taxei de studii de către agentul economic ce l-a delegat la studii).

4.9. În cazul exmatriculării studentului-doctorand, pentru neîndeplinirea angajamentelor științifice asumate (neatestarea studentului-doctorand), taxa de studii încasată nu se restituie (indiferent cine a achitat – beneficiarul sau persoana juridică).

4.10. În cazul exmatriculării studentului-doctorand, din motive personale, până la 31 decembrie, ASEM restituie taxa de studii încasată, cu reţinerea sumei proporţional cheltuielilor suportate de instituţie în perioada anterioară exmatriculării.

4.11. Taxa de studii este revizuită anual și poate fi majorată în dependență de evoluțiile economice și cheltuielile reale ale instituției.

4.12**.** Taxa de studii nu include cheltuieli pentru cazare și alte servicii prestate de ASEM contra taxă.

**Art. 5. Întreruperea studiilor**

5.1. Studenţii-doctoranzi au dreptul de a întrerupe studiile, la cerere. În acest caz, studentul-doctorand va depune la secretariatul Școlii doctorale cererea corespunzătoare.

5.2.Întreruperea studiilor are ca efect suspendarea prezentului contract. După reluarea studiilor, studentul-doctorand trebuie să satisfacă cerințele Planului de studii și cercetare.

5.3. Studiile de doctorat pot fi întrerupte pe motive temeinice pe durate de timp care, cumulat, nu depășesc 2 ani. Concediul de maternitate se acordă în conformitate cu prevederile legislației în vigoare.

5.4. Întreruperea studiilor nu afectează obligaţia studentului-doctorand de plata taxei de studii scadente până la data depunerii cererii de întrerupere. În cazul în care studentul-doctorand a plătit taxa de studii integral, în avans, aceasta nu-i poate fi restituită, dacă dânsul optează pentru întreruperea studiilor după data de 31 decembrie.

5.5. Studenții-doctoranzi reveniți la studii după întrerupere (suspendarea contractului) nu vor plăti taxa integrală, aferentă unui an universitar, ci vor plăti doar taxa aferentă recontractării activităților nepromovate.

**Art. 6. Modificarea/încetarea contractului de studii**

6.1. Modificarea prezentului contract se face în scris, prin act adiţional*.*

6.2. Contractul poate fi prelungit din motive plauzibile: boală, accident, deplasare îndelungată în străinătate, la propunerea conducătorului de doctorat şi cu aprobarea directorului Școlii doctorale, pentru o perioadă de 1-2 ani (fără finanţare de la bugetul de stat).

6.3. Contractul de studii încetează:

1. la finalizarea studiilor (3 sau 4 ani);
2. în momentul exmatriculării studentului-doctorand pe motiv de neachitare a taxei scadente sau neîndeplinirii angajamentelor științifice asumate;
3. în cazul retragerii benevole din programul de doctorat.

**Art.7. Litigii**

7.1. Părţile convin ca toate neînţelegerile privind validitatea prezentului contract sau rezultate din interpretarea, executarea ori încetarea acestuia să fie rezolvate pe cale amiabilă.

7.2. Conflictele dintre studentul-doctoranzi şi Şcoala doctorală se mediază de către Consiliul Ştiinţific.

7.3. Conflictele dintre studentul-doctoranzi şi conducătorul de doctorat se mediază de comisia de îndrumare și Consiliul școlii doctorale, iar în cazul nesoluţionării conflictului la acest nivel, acesta este mediat de Consiliul Ştiinţific.

7.4. În cazul în care nu este posibilă rezolvarea litigiilor la nivel instituțional, părţile se vor adresa instanţelor judecătoreşti competente.

7.5. Prezentul contract va fi interpretat conform legislației Republicii Moldova.

7.6. În situaţii de conflicte interpersonale, comportament indecent, agresare fizică şi verbală, hărţuire sexuală privind relaţiile cu alţi studenţi-doctoranzi sau relaţiile dintre studentul-doctorand şi conducătorul de doctorat, atât studentul-doctorand, cât şi conducătorul de doctorat se pot adresa Comisiei de Etică a ASEM.

7.7. În apărarea drepturilor sale, studentul-doctorand se poate adresa, prin petiţie, conducerii Școlii doctorale sau conducerii ASEM.

 **Art. 8. Dispoziţii finale**

8.1. Prin semnarea prezentului contract, studentul-doctorand îşi asumă responsabilitatea de a lua cunoştinţă de toate regulamentele, metodologiile, normele de disciplină şi etică universitară şi alte documente cu caracter de normă din cadrul ASEM şi Școlii doctorale.

8.2. Prin semnarea contractului atât studentul-doctorand cât și conducătorul de doctorat își exprimă în mod expres consimțământul la prelucrarea datelor sale cu caracter personal, cât și a categoriilor speciale de date cu caracter personal, care sunt oferite pe parcursul executării serviciilor contractuale.

8.3. Prezentul contract este întocmit în patru exemplare cu aceeași putere juridică, fiecărei părți revenindu-i câte un exemplar.

**Adresele și rechizitele bancare ale părților:**

**PRESTATOR BENEFICIAR**

**Academia de Studii Economice din Moldova (ASEM)**

MD-2005, mun. Chișinău, str. Mitropolit Gavriil Bănulescu-Bodoni, 61

Web: [www.ase.md](http://www.ase.md), Email: rectorat@ase.md

Banca: B.C. ”MAIB” SA, suc. Constantin Tănase

Codul băncii: AGRNMD2X493

Cod IBAN: MD71AG000000022512024696

Cod fiscal: 1007600005951

**Rectorul ASEM, Studentul-doctorand**

**dr. habilitat, profesor universitar,**

**membru corespondent al AȘM**

**Alexandru Stratan**\_\_\_\_\_\_\_\_\_\_\_\_\_\_\_\_\_\_\_**\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**L.Ș.**

**Directorul Școlii doctorale ASEM*,* Conducătorul de doctorat**

**Conf. univ, dr.**

**Svetlana MIHAILA** \_\_\_\_\_\_\_\_\_\_\_\_\_\_\_\_\_\_\_**\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Relații:**

1. Serviciul Juridic și de Secretariat ASEM, tel. (022) 40-27-26; (022) 40-28-45

2. Școala doctorală ASEM, tel. (022) 40-27-78; (022) 40-29-92